EkBass/fiwiki-20250220-pages-articles huggingface dataset:
Hirssit

Hirssit eli röyhyhirssit (Panicum) on heinäkasvien suku, jossa on noin 470 lajia yksi- ja monivuotisia heiniä. Niitä esiintyy maailmanlaajuisesti.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0 Sukuun kuuluva viljahirssi eli hirssi on yksi maailman tärkeimmistä viljakasveista, mutta hirssi-nimitystä käytetään myös muutamista muihin heinäkasvisukuihin kuuluvista viljalajeista. Hirssejä voidaan viljellä myös yksivuotisina koristeheininä ja käyttää leikkokasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 == Lajeja == * Panicum acuminatum – nukkahirssi (aikaisemmin Dichanthelium acuminatum) * Panicum calvum – juurtohirssi * Panicum capillare – hapsihirssi * Panicum dichotomiflorum – haarahirssi * Panicum grande * Panicum miliaceum – hirssi eli viljahirssi * Panicum repens – juolahirssi * Panicum sumatrense – pikkuhirssi * Panicum trichocladum – aasinhirssi * Panicum virgatum – lännenhirssi eli luutahirssi Panicum capillare NPS-1.jpg|Hapsihirssi (Panicum capillare) Panicum dichotomiflorum NRCS-003.jpg|Haarahirssi (Panicum dichotomiflorum) Panicum miliaceum1.jpg|Viljahirssi (Panicum miliaceum) Panicum virgatum Parc floral.JPG|Lännenhirssi (Panicum virgatum) == Lähteet == == Aiheesta muualla == * Suomen Lajitietokeskus: Hirssit (röyhyhirssit) (Panicum) * Kassu – Kasvien suomenkieliset nimet: Hirssit (Panicum) * Den virtuella floran: Panicum * ITIS: Panicum * United States Department of Agriculture (USDA): Panicum * Flora of China: Panicum *
Röllinurmikat

Röllinurmikat (Eragrostis) on heinäkasvien suku, jossa on noin 250 lajia yksi- ja monivuotisia heiniä. Niitä esiintyy lähes maailmanlaajuisesti trooppisen ja lauhkean ilmaston alueilla. Ne kasvavat viljelymailla ja häirityillä paikoilla.Brickell, Christopher & Cathey, H. Marc (toim.): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Joitain röllinurmikoita kasvaa Suomessakin yksivuotisina satunnaiskasveina.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. Muutamia röllinurmikoiden lajeja viljellään yksivuotisina koristeheininä.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == * hoikkaröllinurmikka (Eragrostis pilosa) * hopearöllinurmikka (Eragrostis elliottii) * loistoröllinurmikka (Eragrostis spectabilis) * marokonröllinurmikka (Eragrostis barrelieri) * matalaröllinurmikka (Eragrostis minor) * meksikonröllinurmikka (Eragrostis mexicana) * siroröllinurmikka (Eragrostis tenella) * tanakkaröllinurmikka (Eragrostis cilianensis) * tefheinä (Eragrostis tef) * kaartoröllinurmikka (Eragrostis curvula) == Katso myös == * röllit (Agrostis) * nurmikat (Poa) == Lähteet == == Aiheesta muualla == * Suomen Lajitietokeskus: Röllinurmikat (Eragrostis) * Global Biodiversity Information Facility (GBIF): Eragrostis * Integrated Taxonomic Information System (ITIS): Eragrostis * Flora of North America: Eragrostis * Flora of China: Eragrostis *
Brigitte Albrecht-Loretan

Brigitte Albrecht-Loretan (s. 6. lokakuuta 1970 Lax, Valaishttp://www.sports- reference.com/olympics/athletes/al/brigitte-albrecht-loretan-1.html ) on sveitsiläinen uransa jo päättänyt maastohiihtäjä ja olympiamitalisti. Hän on 175 senttimetriä pitkä ja painaa 64 kilogrammaa. Albrecht-Loretan voitti olympiapronssia 4 × 5 kilometrin viestistä vuoden 2002 talviolympialaisista Salt Lake Citystä. Hänen kanssaan Sveitsin joukkueessa hiihtivät Andrea Huber, Laurence Rochat ja Natascia Leonardi Cortesi. Albrecht-Loretan osallistui neljiin talviolympialaisiin, joissa hänen paras henkilökohtainen sijoituksensa oli seitsemäs tila vuoden 1998 talviolympialaisten 30 kilometriltä Naganosta. MM-kilpailuihin Albrecht-Loretan osallistui viidesti vuosina 1993–2001 sijoittuen parhaimmillaan sijalle 11. vuoden 1999 MM-kilpailuiden 15 kilometrillä Ramsaussa. Maastohiihdon maailmancupissa Albrecht-Loretan kilpaili vuosina 1991–2002. Hänen paras sijoituksensa oli neljäs tila, jonka hän saavutti tammikuussa 1997 Hakuban kymmenen kilometrin vapaan hiihtotavan kilpailusta. == Lähteet == Luokka:Sveitsiläiset maastohiihtäjät Luokka:Sveitsiläiset olympiamitalistit Luokka:Vuonna 1970 syntyneet Luokka:Elävät henkilöt
Matthew Briggs

Matthew Anthony Briggs (s. 6. maaliskuuta 1991 Wandsworth) on englantilainen jalkapalloilija, pelipaikaltaan vasen laitapuolustaja. Hän pelaa Colchester Unitedissa lainalla Englannin mestaruussarjan Millwallista. Viitattu 26.2.2015. ==Ammattilaisura== Briggsistä tuli toukokuussa 2007 Valioliiga- historian nuorin pelaaja, kun hän debytoi kasvattajaseuransa Fulhamin paidassa vaihtomiehenä Middlesbroughia vastaan, 16 vuoden ja 65 päivän ikäisenä. Aikaisesta debyytistään huolimatta Briggs ei ikinä onnistunut vakiinnuttamaan paikkaa Fulhamissa, ja siirtyi kesällä 2014 Millwalliin. ===Maajoukkueura=== Briggs on edustanut Englantia useissa ikäkausimaajoukkueissa. A-maajoukkuetasolla hän voi halutessaan edustaa Englannin sijaan myös Guyanaa. ==Lähteet== Luokka:Englantilaiset jalkapalloilijat Luokka:Vuonna 1991 syntyneet Luokka:Elävät henkilöt
Duane Solomon

Duane Solomon (s. 28. joulukuuta 1984 Lompoc, Kalifornia) on yhdysvaltalainen keskimatkojen juoksija, joka kilpailee pääosin 800 metrillä. Solomon on 191 senttimetriä pitkä ja painaa 77 kilogrammaahttp://www.sports- reference.com/olympics/athletes/so/duane-solomon-1.html . Hänen valmentajanaan toimii Johnny Grayhttp://www.usatf.org/Athlete-Bios/Duane-Solomon.aspx . Solomonin ennätys 800 metrillä on 1.42.82, jonka hän juoksi vuoden 2012 kesäolympialaisten finaalissa Lontoossa. Tuossa kilpailussa Solomon sijoittui neljänneksi. MM-kilpailuihin Solomon on osallistunut kahdesti, sijoittuen parhaimmillaan sijalle kuusi vuoden 2013 MM-kilpailuissa Moskovassa. Solomon on juossut sivulajinsa 400 metriä parhaimmillaan aikaan 45.98 vuonna 2012 Los Angelesissa. == Lähteet == Luokka:Yhdysvaltalaiset keskimatkojen juoksijat Luokka:Vuonna 1984 syntyneet Luokka:Elävät henkilöt
Nik Stauskas

Nikolas Tomas "Nik" Stauskas (s. 7. lokakuuta 1993 Mississauga, Ontario) on kanadalainen koripalloilija, joka edustaa NBA:ssa pelaavaa Cleveland Cavaliersia. Pelipaikaltaan 198 senttimetriä pitkä ja 93 kilogrammaa painava Stauskas on heittävä takamieshttp://espn.go.com/nba/player/_/id/2991042/nik- stauskas. Hän on Sacramento Kingsin ensimmäisen kierroksen kahdeksas varaus vuodelta 2014http://www.basketball-reference.com/players/s/stausni01.html. == Seurajoukkueura == Stauskas edusti yliopistotasolla Michiganin yliopistoa, jossa hän pelasi vuodet 2012-2014. Sacramento Kings varasi hänet numerolla kahdeksan vuoden 2014 NBA:n varaustilaisuudessa. Heinäkuussa 2014 hän teki tulokassopimuksen Kingsin kanssa. Stauskas on Kingsin jälkeen edustanut Philadelphia 76ersiä kesästä 2015 joulukuuhun 2017, Brooklyn Netsiä kaudella 2017–2018 sekä Portland Trail Blazersiä kaudella 2018–2019. Helmikuussa 2019 hän siirtyi Cleveland Cavaliersiin. == Maajoukkueura == Stauskas on pelannut Kanadan nuorten maajoukkueissa. Vuonna 2009 hän oli mukana voittamassa alle 16-vuotiaiden kanssa Amerikan mestaruutta Argentiinassa. Stauskas on myös harjoitellut miesten maajoukkueen mukana. == Muuta == Stauskasilla on sukujuuria Liettuassa. Kolme hänen isovanhemmistaan asui siellä ennen toista maailmansotaa. Stauskas puhuu ja ymmärtää hiukan liettuaa ja hän on käynyt liettuankielistä koulua. == Lähteet == == Aiheesta muualla == Luokka:Kanadalaiset koripalloilijat Luokka:Vuonna 1993 syntyneet Luokka:Elävät henkilöt
Risto Sarvas

Risto Olavi Sarvas (vuoteen 1926 Sundvall) () oli Metsäntutkimuslaitoksen professori, joka toimi tutkimuslaitoksen johtajana 1956–1962. Sarvaksen vanhemmat olivat kauppias Fredrik Wilhelm Sundvall ja Selma Eufrosyne Gustafsson. Hän valmistui metsänhoitajaksi 1931 ja työskenteli kolme vuotta avustavana metsänhoitajana Metsähallituksen palveluksessa, kunnes siirtyi tutkijaksi ja assistentiksi Helsingin yliopistoon. Vuosina 1935–1936 hän opiskeli saksalaisissa metsäkorkeakouluissa Eberswaldenissa ja Tharandtissa. Vuonna 1938 hän käynnisti eduskunnan erityisrahoituksella huonokuntoisia metsiä koskevan tutkimuksen, 1944 hän väitteli harsintahakkuiden vaikutuksista ja väitöksen jälkeen tutki muun muassa koivun luontaista uudistamista ja siemenpuuhakkuita männyn uudistamisessa. Vuonna 1945 hänestä tuli Metsäntutkimuslaitoksen assistentti, 1952 professori ja metsänhoidon tutkimusosaston päällikkö ja 1956 oman toimensa ohella tutkimuslaitoksen johtaja kuuden vuoden ajaksi. Tutkijaksi Sarvas palasi omasta tahdostaan. 1960-luvulla hän julkaisi laajoja kansainvälistä huomiota herättäneitä tutkimuksia männyn ja kuusen kukinnasta ja siemensadosta, samoin kuin merkittävän yli 500-sivuisen dendrologian käsikirjan Havupuut (1964). Metsäpuiden vuodenaikojen kiertoa koskevasta tutkimuksesta hän ehti julkaista ensimmäisen osan 1972. Sarvas toimi aktiivisesti alansa kansainvälisissä ja pohjoismaisissa asiantuntijaverkostoissa, mukaan lukien metsäntutkimusorganisaatioiden liitto IUFRO. Sarvaksen puoliso vuodesta 1939 oli Aira Helka Pentikäinen. ==Lähteet== ==Aiheesta muualla== * Seppo Ruotsalainen ja Juhani Häggman (toim.) 2009. Kutsumuksena metsätiede. Risto Sarvaksen 100-vuotisjuhlakirja. Metsäntutkimuslaitos. ISBN 978-951-40-2179-4 Luokka:Suomalaiset metsänhoitajat Luokka:Suomalaiset metsätieteilijät Luokka:Suomalaiset professorit Luokka:Metsäntutkimuslaitoksen ylijohtajat Luokka:Vuonna 1908 syntyneet Luokka:Vuonna 1974 kuolleet
Pulpografia Britannica

Pulpografia Britannica. Brittiläisiä kioskidekkareita suomeksi 1944–1992 on Juri Nummelinin vuonna 2014 ilmestynyt tietokirja suomeksi ilmestyneestä brittiläisestä kioskikirjallisuudesta. Teoksen julkaisi Turbator. == Aiheesta muualla == * Avola, Pertti: Brittikovisten maihinnousu. Helsingin sanomat 12.7.2014. * Nummelin, Juri: Pulpografia Britannica ulkona. Julkaisemattomia 15.6.2014. * Rantanen, Kimmo: Brittipulpin historia. Turun sanomat 26.8.2014. Luokka:Kirjat kirjallisuudesta Luokka:Suomalaiset tietokirjat Luokka:Vuoden 2014 kirjat
Erilaisten oppijoiden liitto

Erilaisten oppijoiden liitto ry tarjoaa tukea, tietoa, neuvontaa ja koulutusta oppimisvaikeuksiin ja muihin oppimisen haasteisiin. Liitto on kansalaisjärjestö, joka edistää erilaisten oppijoiden oppimisen, opiskelun ja työllistymisen mahdollisuuksia sekä yhteiskunnallista osallisuutta. Erilaisten oppijoiden liitto on perustettu vuonna 1994 ja rekisteröity 2001, ja sillä on 11 jäsenyhdistystä eri puolilla Suomea. Erilaisten oppijoiden liitto on European Dyslexia Associationin (EDA, eurooppalaisten lukijärjestöjen kattojärjestö) ja SOSTE Suomen sosiaali ja terveys ry:n ja Allianssi ry:n jäsen. Liiton nimi on ruotsiksi Förbundet för all inlärning ja englanniksi The Finnish Diverse Learners’ Association. == Tutustu Erilaisten oppijoiden liittoon == *Liiton sivusto Luokka:Suomalaiset potilas- ja vammaisjärjestöt
Matheus Alves

Matheus Alves Leandro (s. 19. toukokuuta 1993 Cataguazes) on brasilialainen jalkapalloilija, joka edustaa Veikkausliigassa pelaavaa FC Lahtea lainalla Brasilian Série A:n Fluminensesta. Oikeajalkainen Alves on pelipaikaltaan hyökkääjähttp://www.transfermarkt.co.uk/matheus-alves/profil/spieler/276892. == Ura == Alvesin kasvattajaseura on Fluminense. Vuodet 2013–2014 hän oli lainalla ranskalaisessa FC Istresissä. Ensimmäisellä kaudella eli kaudella 2013–2014 otteluita kertyi Ligue 2:ssa 18 ja maaleja kaksi. Seuraavalla kaudella Alves pelasi Nationaliin pudonneessa seurassa vain yhden ottelun, ennen kuin palasi takaisin kotimaahansa. Helmikuussa 2015 Alves siirtyi Fluminensestä lainalle yhdessä MyPaa kaudella 2014 edustaneen Leandro Mottan kanssa Veikkausliigan FC Lahteen. Sopimus kattaa kauden 2015. Debyyttinsä Veikkausliigassa Alves teki huhtikuussa 2015 FC KTP:tä vastaan. Hän onnistui heti maalinteossa. == Lähteet == Luokka:Brasilialaiset jalkapalloilijat Luokka:Vuonna 1993 syntyneet Luokka:Elävät henkilöt
Raimo Salokangas (journalistiikan professori)

Raimo Matti Johannes Salokangas (s. 21. toukokuuta 1951 Ylihärmä) on Jyväskylän yliopiston journalistiikan emeritusprofessori. Hän kirjoitti ylioppilaaksi vuonna 1970, hänestä tuli filosofian lisensiaatti vuonna 1979, ja hän väitteli tohtoriksi vuonna 1982. Hän oli Turun yliopiston Suomen historian assistentti vuosina 1976-1988\. Vuodesta 1992 hän on ollut dosentti.Kuka kukin on 2015, s. 809 Hän piti jäähyväisluentonsa 11. joulukuuta 2014 ja jäi eläkkeelle vuoden 2015 alussa.Jäähyväisluento: Journalistiikan professori Raimo Salokangas, viestintätieteiden laitos; Jyväskylän yliopisto == Teoksia == *Sanomalehdistön kaksi vuosisataa kuvina (1976) *Köyliön historia II (1980) *Puolueen aseet (1982) *Itsenäinen tasavalta (1987) *Eteläpohjalaiset ja politiikka (1987) *Puoluepolitiikka ja uutisjournalismi muuttuvilla lehtimarkkinoilla (1987) *Julistajasta keskustelijaksi (1988) *Aikansa oloinen (1996) *Ankarat käskyt kohtalon (2003) *Etelä-Pohjanmaan historia VII (2005). == Lähteet == Luokka:Jyväskylän yliopiston professorit Luokka:Suomalaiset professorit Luokka:Vuonna 1951 syntyneet Luokka:Elävät henkilöt
Artem Pryma

Artem Andrijovitš Pryma (; s. 30. toukokuuta 1987 Tšernihiv, Ukrainan SNT, Neuvostoliitto) on ukrainalainen ampumahiihtäjä. Pryma debytoi ampumahiihdon maailmancupissa tammikuussa 2010 Ruhpoldingin sprintissä sijoittuen sijalle 41. Ensimmäiset maailmancupin pisteensä hän saavutti maaliskuussa 2011 sijoittuen Holmenkollenin sprintissä sijalle 15. Pryman paras sijoitus maailmancupin osakilpailussa on viides tila, jonka hän saavutti tammikuussa 2014 Oberhofin sprintistä. Pryma on ollut talviolympialaisissa mukana kolmella henkilökohtaisella matkalla vuonna 2014 Sotšissa ja Pyeongchangissa 2018 sekä neljällä matkalla Pekingissä 2022. Parhaimmillaan hän on sijoittunut Pekingissä pikakilpailussa 15:nneksi ja takaa-ajossa 18:nneksi.http://www.sports-reference.com/olympics/athletes/pr/artem- pryma-1.html Sekaviestissä hän oli Pyeongchangissa seitsemäs. MM-kilpailuissa Pryma on ollut mukana yhdeksän kertaa vuosina 2011–2013, 2015–2017 ja 2019–2021. Parhaimmillaan hän on sijoittunut vuoden 2021 MM-kilpailuissa takaa-ajossa kahdeksanneksi ja normaalimatkalla yhdeksänneksi. EM-kilpailuista Pryma on saavuttanut viisi kultaa, kaksi hopeaa ja kaksi pronssia. Vuoden 2011 talviuniversiadeista Erzurumista Pryma saavutti kolme kultaa ja yhden hopean. Rulla-ampumahiihdon MM-kilpailuista hänellä on kolme hopeaa ja yksi pronssi. == Lähteet == Luokka:Ukrainalaiset ampumahiihtäjät Luokka:Vuonna 1987 syntyneet Luokka:Elävät henkilöt
Martti Kairinen

Martti Juhani Kairinen (s. 24. kesäkuuta 1947 Masku) on suomalainen oikeustieteilijä ja Turun yliopiston työoikeuden emeritusprofessori. == Ura == Kairinen kirjoitti ylioppilaaksi Puolalan yhteislyseosta vuonna 1966. Hän valmistui Turun yliopistosta oikeustieteen kandidaatiksi vuonna 1971, oikeustieteen lisensiaatiksi vuonna 1973 ja oikeustieteen tohtoriksi vuonna 1979. Lisäksi hän sai varatuomarin arvon vuonna 1975. Kairinen toimi Turun yliopistossa assistenttina vuosina 1972-1980, työ- ja sosiaalioikeuden apulaisprofessorina vuosina 1980-1998 ja työoikeuden professorina vuosina 1998-2013\. Hän toimi myös jäsenenä useissa lainsäädäntökomiteoissa, mukaan lukien työmarkkinajärjestelmien kehittämiskomitean puheenjohtajana vuosina 1992-1993, ja työehtosopimuksen yleissitovuuden vahvistamislautakunnan puheenjohtajana. Hän sai Turun kauppakorkeakoulun kauppaoikeuden dosentin arvon vuonna 1985. == Julkaisuja == * * * * * == Lähteet == == Kirjallisuutta == * Luokka:Suomalaiset oikeustieteilijät Luokka:Suomalaiset professorit Luokka:Turun yliopiston professorit Luokka:Vuonna 1947 syntyneet Luokka:Elävät henkilöt
Jamie Dwyer

Jamie Raymond Dwyer (s. 12. maaliskuuta 1979 Rockhampton, Queensland) on australialainen maahockeypelaaja ja olympiavoittaja. Hän edustaa Punjab Warriorsia ja Australian maahockeymaajoukkuetta. Dwyer on yksi kaikkien aikojen parhaista maahockeypelaajista, hänet on valittu maailman parhaaksi vuosina 2004, 2007, 2009, 2010 ja 2011. Dwyer voitti Australian kanssa olympiakultaa vuoden 2004 kesäolympialaisista Ateenasta Dwyerin iskiessä voittomaalin finaalissa Alankomaita vastaan. Hänellä on myös kaksi olympiapronssia vuosilta 2008 ja 2012. MM-kilpailut Dwyer on voittanut kahdesti, vuosina 2010 ja 2014 ja hopeaa hänellä on vuosilta 2006 ja 2002. Champions Trophyn Dwyer on voittanut Australian kanssa peräti kuusi kertaa. Kansainyhteisön kisoistakin Dwyer on saavuttanut kolme kultamitalia vuosilta 2002, 2006 ja 2010. Australian maajoukkueessa hän debytoi jo vuonna 2001. Dwyer on pelannut vuodesta 2012 intialaisessa Punjab Warriorsissa. Aiemmin hän on pelannut kotimaansa lisäksi myös Alankomaissa HC Bloemendaalin riveissä ja Espanjassa Royal Club de Polon riveissä. Kotimaastaan hänellä on neljä mestaruutta ja Alankomaista yksi mestaruus sekä Euroliigan voitto kaudelta 2008-2009. Dwyer on joukkuetoverinsa, olympiavoittaja Mark Knowlesin lanko. Dwyer on 172 senttimetriä pitkä ja painaa 70 kilogrammaa. == Lähteet == === Viitteet === Luokka:Australialaiset maahockeypelaajat Luokka:Australialaiset olympiavoittajat Luokka:Vuonna 1979 syntyneet Luokka:Elävät henkilöt
ADHD-liitto

ADHD-liitto ry (ruots. ADHD-förbundet rf) on vuonna 1989ADHD-liitto ry, YTJ nimellä Suomen MBD-liitto ry perustettu valtakunnallinen potilasjärjestö. Nykyinen nimi on ollut käytössä vuodesta 2003 lähtien. ADHD-liitto pyrkii tukemaan ADHD-oireisia henkilöitä sekä heidän läheisiään. Liiton toimintatapoja ovat ohjaus, tuki ja neuvonta sekä koulutus ja sopeutumisvalmennus. ADHD-liitto toimii ADHD-jäsenyhdistysten valtakunnallisena kattojärjestönä. ADHD-liitto on SOSTEn jäsenjärjestö. == Katso myös == * Tarkkaavaisuus- ja ylivilkkaushäiriö (keskittymishäiriö) * Autismiliitto == Lähteet == == Aiheesta muualla == * ADHD-liiton sivusto Luokka:Suomalaiset potilas- ja vammaisjärjestöt
Hurtanmintut

Hurtanmintut (Marrubium) on huulikukkaiskasveihin kuuluva suku, jossa on noin 40 lajia. Niitä esiintyy Euroopassa Välimeren alueella, Pohjois-Afrikassa ja Aasiassa. Hurtanmintut ovat monivuotisia villakarvaisia ruohokasveja. Niillä on vastakkaiset, usein pahanhajuiset lehdet ja kaksihuuliset kukat lehtihankaisissa kiehkuroissa.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0 == Lajeja == * punahurtanminttu (Marrubium alysson) * valkohurtanminttu eli hurtanminttu (Marrubium vulgare)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 * huopahurtanminttu (Marrubium anisodon) == Lähteet == == Aiheesta muualla == * Finto: Kassu – Kasvien suomenkieliset nimet: Hurtanmintut (Marrubium) * Suomen Lajitietokeskus: Hurtanmintut – Marrubium thumb|vasen|200px|Punahurtanminttu.
Raudakit

Raudakit (Sideritis) on huulikukkaiskasveihin kuuluva suku, jossa on noin sata lajia. Niitä esiintyy Euroopassa, Välimeren ympäristössä ja Atlantin saarilla, kuten Kanarialla. Ne kasvavat erilaisilla paikoilla, kuten laakerimetsän peittämillä vuorenrinteillä. Raudakit ovat yksi- ja monivuotisia ruohokasveja tai ainavihantia pensaita ja varpuja. Niiden vastakkain kasvavat lehdet ovat yksinkertaiset, usein karvaiset tai valkovillaiset. Raudakkeja voidaan viljellä koristekasveina.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Yhtä raudakkien lajia, Euroopasta kotoisin olevaa yksivuotista vuoriraudakkia (Sideritis montana) esiintyy harvinaisena tulokaskasvina Suomessa.Hämet-Ahti, Leena, Suominen, Juha, Ulvinen, Tauno & Uotila, Pertti (toim.): Retkeilykasvio, 4. painos. Luonnontieteellinen keskusmuseo, Kasvimuseo. Helsinki 1998. ISBN 951-45-8167-9. == Raudakkilajeja == *palmanraudakki (Sideritis barbellata) *mascanraudakki (Sideritis brevicaulis) *kanarianraudakki (Sideritis canariensis) *madeiranraudakki (Sideritis candicans) *hopearaudakki (Sideritis cretica) **teneriffanhopearaudakki (Sideritis cretica subsp. cretica) **gomeranhopearaudakki (Sideritis cretica subsp. spicata) *tamaimonraudakki (Sideritis cystosiphon) *keltahuoparaudakki (Sideritis dasygnaphala) *anaganraudakki (Sideritis dendro-chahorra) *sitruunaraudakki (Sideritis discolor) *purppurasuuraudakki (Sideritis eriocephala) *hierronraudakki (Sideritis ferrensis) *gomeranraudakki (Sideritis gomerae) **nuokkugomeranraudakki (Sideritis gomerae subsp. gomerae) **pystygomeranraudakki (Sideritis gomerae subsp. perezii) *hornanraudakki (Sideritis infernalis) *silosinraudakki (Sideritis kuegleriana) *ruskosuuraudakki (Sideritis lotsyi) *käpyraudakki (Sideritis macrostachya) *marmoriraudakki (Sideritis marmorea) *vuoriraudakki (Sideritis montana) *suoniraudakki (Sideritis nervosa) *nuokkuraudakki (Sideritis nutans) *teneriffanraudakki (Sideritis oroteneriffae) *varpuraudakki (Sideritis pumila) *italianraudakki (Sideritis romana) *vilaflorinraudakki (Sideritis soluta) **guimarinpensasraudakki (Sideritis soluta subsp. guiemaris) **granadillanpensasraudakki (Sideritis soluta subsp. soluta) *punahuoparaudakki (Sideritis sventenii) == Lähteet == == Aiheesta muualla == * Kassu – Kasvien suomenkieliset nimet: Raudakit (Sideritis) * Suomen Lajitietokeskus: Raudakit – Sideritis * ITIS: Sideritis * United States Department of Agriculture (USDA): Sideritis * Flora of China: Sideritis Luokka:Huulikukkaiskasvit
Sideritis

Sideritis voi viitata seuraaviin: * raudakit (Sideritis), huulikukkaiskasvien suku * Sergítsi eli Siderítis, Pohjoisen Egean saariin kuuluva saari Kreikassa lähellä Límnosta
Ilona Anhava

Elsa Ilona Anhava (o.s. Heikinheimo, s. 17. joulukuuta 1953 Lauritsala) on suomalainen galleristi. Anhava valmistui oikeustieteiden kandidaatiksi Helsingin yliopistosta vuonna 1978. Hän oli Valtion yhteiskuntatieteellisen toimikunnan tutkimusapulainen vuonna 1978, Galerie Artekin galleriatyöntekijä vuosina 1981–1991 ja hallituksen jäsen vuosina 1985–1991. Hän toimi vuosina 1983–1985 myös Artekin tutkimusapulaisena. Anhava perusti artekilaisten tuella oman galleriansa, Galerie Anhavan, vuonna 1991. Anhava oli Galerie Anhavan hallituksen jäsen ja toimitusjohtaja vuosina 1991–1996. Vuonna 1997 Anhavan ja Artekin galleriat sulautuivat yhteen. Vuodesta 1997 Anhava on ollut Anhava & Gullichsen ab:n hallituksen jäsen ja toimitusjohtaja. Vuodesta 1992 Anhava on myös Anhava Julkaisut oy:n toimitusjohtaja ja hallituksen jäsen. Vuosina 1985–1986 Anhava oli Nykytaiteen museo ry:n sihteeri. Hän oli myös Valtion taidemuseon neuvottelukunnan jäsen 1995–1997 ja näyttelyvaihtokeskus Framen kansainvälisen toimikunnan jäsen 1996–1998. Hän on ollut myös The Next Helsinki -ideakilpailun tuomaristossa. Artikkeleiden ja näyttelyluetteloiden lisäksi Anhava on suomentanut Jörn Donnerin teokset Presidentti (1986), Vastavirtaan (1988), Vapauden vangit (1989) ja Olotiloja (1993). Anhavan puoliso on Martti Anhava vuodesta 1981. Heillä on vuonna 1988 syntynyt poika. == Lähteet == ==Aiheesta muualla== * Galeria Anhavan verkkosivut Luokka:Suomalaiset taide-elämän vaikuttajat Luokka:Suomentajat Luokka:Vuonna 1953 syntyneet Luokka:Elävät henkilöt
Jordanin lemma

Jordanin lemma on kompleksianalyysin lause, joka määritellään seuraavasti: olkoon m>0 ja \frac{P}{Q} kahden polynomin osamäärä siten, että aste(Q)\geq1+aste(P), tällöin \lim_{\rho\rightarrow +\infty}\int_{C^{+}_{\rho}}e^{imz}\frac{P(z)}{Q(z)}dz=0, missä C^{+}_{\rho} on ylempi puoliympyrä \rho:n ollessa ympyrän säde. ==Lähteet== Luokka:Kompleksianalyysi
Leijonankorvat

Leijonankorvat (Leonotis) on huulikukkaiskasveihin kuuluva suku, jossa on noin 30 lajia. Ne kasvavat pääosin Etelä-Afrikassa, mutta yksi laji, palloleijonankorva on levinnyt laajalle trooppisilla alueilla. Leijonankorvat ovat aromaattisia yksi- tai monivuotisia ruohokasveja, pensaita tai varpuja. Niillä on näyttävät kukinnot, jotka ovat monista kaksihuulisista kukista muodostuneita lehdekkäitä, terttumaisia kiehkuroita.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0 Tulileijonankorvaa viljellään huonekasvina, leikkokukkana ja yksivuotisena koristekasvina, palloleijonankorvaa yksivuotisena.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 == Lajeja == * tulileijonankorva (Leonotis leonurus) * palloleijonankorva (Leonotis nepetifolia) * kapinleijonankorva (Leonotis ocymifolia) Leonotis leonurus 03.jpg|Tulileijonankorva. Leonotis leonurus flower.jpg|Tulileijonankorva. Starr 070124-3925 Leonotis nepetifolia.jpg|Palloleijonankorva. Leonotis nepetifolia sept 2015.JPG|Palloleijonankorvan kukinto. == Lähteet == == Aiheesta muualla == * Finto: Kassu – Kasvien suomenkieliset nimet: Leijonankorvat (Leonotis) * Suomen Lajitietokeskus: Leijonankorvat – Leonotis * ITIS: Leonotis * United States Department of Agriculture (USDA): Leonotis Luokka:Huulikukkaiskasvit
Venetsian–Turkin sota

Venetsian–Turkin sota voi tarkoittaa seuraavia Osmanien valtakunnan ja Venetsian tasavallan välisiä sotia: * Vuoden 1416 konfliktia, jossa Venetsian laivasto hyökkäsi osmanien laivastoa vastaan Marmaranmerellä * Thessalonikin piiritystä vuosina 1422–1430, jossa osmanit valloittivat Thessalonikan * Vuosien 1443–1453 sotaa * Vuosien 1463–1479 sotaa, jossa osmanit valloittivat Albanian ja Egeanmeren saaria * Vuosien 1499–1503 sotaa, jossa osmanit valloittivat valtaosan Kreikasta * Vuosien 1537–1540 sotaa, jossa osmanit valloittivat Kykladit ja loputkin Kreikasta * Vuosien 1570–1573 sotaa, jossa osmanit valloittivat Kyproksen * Kreetan sotaa 1645–1669, jossa osmanit valloittivat Kreetan * Morean sotaa 1684–1699, jossa Venetsia valloitti takaisin alueita Kreikasta * Vuosien 1714–1718 sotaa, jossa Venetsia hävisi Kreikan ja Adrianmeren rannikon
Rouchén teoreema

Rouchén teoreema on kompleksianalyysin teoreema, joka kuuluu seuraavasti: Jos f ja h ovat molemmat funktioita, jotka ovat analyyttisiä suljetun polun sisällä ja jos se toteuttaa epäyhtälön |h(z)|<|f(z)| joka pisteessä polulla C. Tällöin funktioilla f ja f+h on sama määrä nollakohtia (moninkertaiset mukaan luettuna) C:n sisällä. Rouchén teoreemaa käytetään tyypillisesti pääteltäessä analyyttisen funktion g nollakohtien sijantia, kun tunnetaan analyyttisen funktion f nollakohdat. ==Lähteet== Luokka:Kompleksianalyysi
Kistukset

Kistukset (Cistus) on päivännoutokasvien suku, jossa on yli 30 lajia ikivihreitä varpuja. Niitä esiintyy luonnossa kuivilla ja kallioisilla paikoilla Etelä-Euroopassa, Kanariansaarilla, Pohjois-Afrikassa, Turkissa ja Kaukasiassa ja Iranissa. Kistuksilla on näyttävät, lautasmaiset, usein viisiterälehtiset ja moniväriset kukat. Yksi kukka kukkii vain päivän ajan. Monia kistuslajeja sekä suurta määrää risteymiä ja lajikkeita viljellään koristekasveina siellä, missä kistukset ovat talvenkestäviä.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0. Kistuksia voidaan käyttää myös huonekasveina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja, alalajeja ja risteymiä == Alla lueteltu 34 suvun hyväksyttyä lajia ja tunnettuja lajiristeymiä: (Lähteen rajauksen mukaan pensasnoutojen Halimium lähes kymmenlajinen suku yhdistetään kistuksiin.) * Cistus albidus – ruusukistus * Cistus asper * Cistus atlanticus * Cistus atriplicifolius * Cistus calycinus * Cistus chinamadensis – vuorikistus ** Cistus chinamadensis subsp. chinamadensis – anaganvuorikistus ** Cistus chinamadensis subsp. gomerae – gomeranvuorikistus ** Cistus chinamadensis subsp. ombriosus * Cistus clusii * Cistus creticus – kreetankistus eli kalliokistus * Cistus crispus – poimukistus * Cistus grancanariae * Cistus halimifolius – hopeakistus, aiempi nimi pensasnouto (Halimium halimifolium) pensasnoutojen suvussa * Cistus heterophyllus * Cistus horrens * Cistus × incanus (ruusukistuksen ja poimukistuksen risteymä) * Cistus inflatus * Cistus ladanifer – pihkakistus ** Cistus ladanifer subsp. ladanifer – vitipihkakistus ** Cistus ladanifer subsp. maculatus – täpläpihkakistus * Cistus lasianthus * Cistus lasiocalycinus * Cistus laurifolius – laakerikistus * Cistus libanotis * Cistus macrocalycinus * Cistus monspeliensis – kaitakistus * Cistus munbyi * Cistus ochreatus * Cistus ocymoides * Cistus osbeckiifolius (aiemmin kirjoitettu C. osbeckiaefolius) – teneriffankistus * Cistus palmensis * Cistus parviflorus – egeankistus * Cistus populifolius * Cistus pouzolzii * Cistus × purpureus – purppurakistus (kreetankistuksen ja pihkakistuksen risteymä) * Cistus salviifolius – salviakistus * Cistus sintenisii * Cistus symphytifolius – kanariankistus * Cistus tauricus * Cistus umbellatus (syn. Halimium umbellatum) == Lähteet == == Aiheesta muualla == * Suomen Lajitietokeskus: Kistukset (Cistus) * Finto, Kassu – Kasvien suomenkieliset nimet: Kistukset (Cistus) * Integrated Taxonomic Information System (ITIS): Cistus * United States Department of Agriculture (USDA): Cistus *
Keltasilmät

Keltasilmät eli tolpikset eli vaunikit (Tolpis) on asterikasveihin kuuluva suku, jossa on 20 lajia. Niitä esiintyy Välimeren alueella, Koillis-Afrikassa, Etiopiassa, Kanariansaarilla ja Azoreilla. Keltasilmät ovat kuivilla paikoilla kasvavia, usein mattomaisia yksi- ja monivuotisia ruohokasveja. Yksivuotista partakeltasilmää viljellään koristekasvina.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. ISBN 0-7566-0616-0.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Lajeja == * partakeltasilmä eli partavaunikki (Tolpis barbata) * palmankeltasilmä (Tolpis calderae) * korpinkeltasilmä (Tolpis coronopifolia) * mehikeltasilmä (Tolpis crassiuscula) * anagankeltasilmä (Tolpis glabrescens) * kanariankeltasilmä (Tolpis laciniata) * kampakeltasilmä (Tolpis lagopoda) * gomerankeltasilmä (Tolpis proustii) * sarjakeltasilmä (Tolpis umbellata) * teidenkeltasilmä (Tolpis webbii) Tolpis barbata Enfoque 2009-4-21 SierraMadrona.jpg|Partakeltasilmä. Tolpis staticifolia06.jpg|Tolpis staticifolia. == Lähteet == == Aiheesta muualla == * Kassu – Kasvien suomenkieliset nimet: Keltasilmät eli tolpikset eli vaunikit (Tolpis) * Suomen Lajitietokeskus: Keltasilmät – Tolpis * ITIS: Tolpis * United States Department of Agriculture (USDA): Tolpis Luokka:Asterikasvit
Vaneria / Valas

Vaneria / Valas on vuonna 1997 ilmestynyt DisCo.n ja Circlen split-single. DisCo.n esittämä Vaneria on versio Circlen kappaleesta Valerian, joka löytyy albumilta Zopalki (1996). Kyseessä on myöhemmin Disco Ensemble -nimellä tunnetun yhtyeen ensimmäinen julkaistu levytys. Circlen Valas on äänitetty jo vuonna 1992. == Muusikot == ;DisCo. *Tuomo Longi – laulu *Jussi Ylikoski – kitara *Pekka Antti-Poika – basso *Mikko Hakila – rummut ;Circle *Jussi Lehtisalo – kitara, laulu *Maukka Päivistö – basso *Juha Ahtiainen – rummut == Kappaleet == ;A-puoli # DisCo.: ;B-puoli # Circle: == Lähteet == *DISCO.: Vaneria / CIRCLE: Valas Finnmusic. Luokka:Vuoden 1997 kappaleet Luokka:Circlen kappaleet
The Tombstone Phantom Drifter / Riemukaari

The Tombstone Phantom Drifter / Riemukaari on vuonna 2002 ilmestynyt Acid Mothers Templen ja Circlen split-single, joka julkaistiin yhtyeiden marraskuussa 2002 tekemän Suomen kiertueen yhteydessä.RELEASES Verdura Records. Viitattu 27.2.2015. Japanilaisen Acid Mothers Templen "The Tombstone Phantom Drifter" on raivokas psykedeelinen kappale, kun taas Circlen minimalistinen "Riemukaari" muodostuu lähes kokonaan yksinkertaisesta rumpu- ja bassorytmistä. == Muusikot == ;Acid Mothers Temple & The Melting Paraiso UFO *Cotton Super Casino – laulu, syntetisaattori *Kawabata Makoto – kitara *Tsuyama Atsushi – basso *Okano – rummut *Higashi Hiroshi – syntetisaattori ;Circle *Jyrki Laiho – kitara *Janne Westerlund – kitara *Jussi Lehtisalo – basso *Tomi Leppänen – rummut *Mika Rättö – kosketinsoittimet == Kappaleet == ;A-puoli # Acid Mothers Temple & The Melting Paraiso UFO: The Tombstone Phantom Drifter ;B-puoli # Circle: Riemukaari == Lähteet == *ACID MOTHERS TEMPLE: The tombstone phantom drifter / CIRCLE: Riemukaari Finnmusic. ===Viitteet=== Luokka:Vuoden 2002 kappaleet Luokka:Circlen kappaleet
Elcric

Elcric on vuonna 2003 ilmestynyt Circlen single, joka sisältää kaksi albumeilla julkaisematonta kappaletta. Se äänitettiin Sami Sänpäkkilän studiolla Ulvilassa. == Muusikot == *Jyrki Laiho – kitara *Janne Westerlund – kitara *Jussi Lehtisalo – basso, laulu *Tomi Leppänen – rummut *Mika Rättö – kosketinsoittimet, laulu == Kappaleet == ;A-puoli # ;B-puoli # == Lähteet == *Circle: Elcric Finnmusic. Luokka:Vuoden 2003 kappaleet Luokka:Circlen kappaleet
Ylioppilasoikeisto

Ylioppilasoikeisto oli suomalainen joulukuussa 1945 perustettu ylioppilaiden aatteellinen järjestö, joka oli lähellä kokoomusta. Perustamisensa jälkeen siitä tuli maan suurin opiskelijajärjestö. Järjestön puheenjohtajana toimi kokoomuksen kansanedustaja Päiviö Hetemäki ja varapuheenjohtajana Kokoomuksen Nuorten Liiton koulutuspäällikkö Veikko Sjöblom. Järjestö lakkautettiin 16. toukokuuta 1946 välirauhansopimuksen 21. artiklan nojalla ”fasistisena” Punaisen Valpon päällikön Aimo Aaltosen vaikutuksesta. Lakkauttaminen liittyi vappuna 1946 Helsingissä sattuneisiin vähäisiin välikohtauksiin, joiden yhteydessä ylioppilaat olivat muun muassa laulaneet Vanhan ylioppilastalon edessä Vala-laulua kommunistien vappumarssin kulkiessa ohi. Ylioppilasoikeisto julkaisi toimintansa aikana pamfletin Vapaa! Vankka! Vakaa!: Suomen onnellisen tulevaisuuden puolesta ; Ylioppilasoikeiston vetoomus kaikille akateemisille kansalaisille. ==Lähteet== Luokka:Entiset suomalaiset poliittiset opiskelijajärjestöt Luokka:Kansallinen Kokoomus Luokka:Moskovan välirauhansopimuksen perusteella lakkautetut järjestöt
Earthworm

Earthworm on vuonna 2006 ilmestynyt Circlen EP, jolla laulajana vierailee amerikkalaisen Jesters of Destinyn vokalisti Bruce Duff. Nimikappale sekä Connection ovat mukana myös albumilla Hollywood (2008)CIRCLE: Hollywood Finnmusic. Viitattu 27.2.2015. ja lisäksi molemmat julkaistiin Tulikoiran vinyyliversion bonussinglellä vuonna 2007.CIRCLE: Tulikoira Finnmusic. Viitattu 27.2.2015. == Kappaleet == # # # # == Kokoonpano == * Bruce Duff – laulu * Janne Westerlund – kitara * Jussi Lehtisalo – basso * Tomi Leppänen – rummut * Mika Rättö – kosketinsoittimet, laulu == Lähteet == *Circle: Earthworm Finnmusic. ===Viitteet=== Luokka:Vuoden 2006 kappaleet Luokka:Circlen kappaleet
Erkki Rutanen

Erkki Juhani Rutanen (12. heinäkuuta 1932 Helsinki – 2. tammikuuta 2015 Helsinki) oli suomalainen psykologi ja tieteen popularisoija.Kuka kukin on 2003, s. 851. Helsinki 2002. ISBN 951-1-18086-X Hän oli kliinisen psykologian ja psykoanalyyttisen psykoterapian uranuurtajia Suomessa. Rutanen valmistui filosofian maisteriksi 1958, työskenteli Lapinlahden sairaalassa psykologina, vuodesta 1965 HYKSin psykiatrian klinikan johtavana psykologina. Hän suoritti lisensiaatintutkinnon 1966. Hän oli klinikan tieteellisen julkaisun Psychiatria Fennican toimittaja. Vuonna 1976 hän siirtyi yksityispraktiikkaan psykoterapeutiksi ja diagnostisiin tehtäviin, ja tarkoitus oli ryhtyä väitöskirjan tekoon, josta oli jo suunnitelmat. Rutanen tunnetaan tieteen popularisoijana. Hän suomensi kirjallisuutta ja laati teoksiin esipuheet ja selityksiä, kirjoitti alan kirjoja ja toimi Tesvisiossa TV-psykologina 1958. Rutasen puoliso oli tietokirjailija, suomentaja Mirja Rutanen. Perheeseen syntyi kolme tytärtä. ==Teoksia== * Unet ja uskomukset: Syvyyspsykologisia pakinoita aikuisille (1963) * Psykologia: Peruskurssin oppikirja aikuisopetukseen (1970) * Käsiteanalyysikirja (1971) == Lähteet == Luokka:Suomalaiset psykologit Luokka:Suomalaiset toimittajat Luokka:Suomalaiset tietokirjailijat Luokka:Vuonna 1932 syntyneet Luokka:Vuonna 2015 kuolleet
Klaus Vala

Klaus Vala (19. tammikuuta 1930 Porvoo – 22. lokakuuta 2000) oli suomalainen matemaatikko ja matematiikan professori Helsingin yliopistossa. Hän aloitti matematiikan opinnot Helsingin yliopistossa vuonna 1947 ja väitteli sieltä tohtoriksi vuonna 1957 väitöskirjalla Sur le puissance extérieure d’un espace linéaire. Hän sai matematiikan professuurin Oulun yliopistosta vuonna 1961. Hän palasi Helsinkiin vuonna 1964 ja perusti Helsingin yliopistoon yhä toimivan funktionaalianalyysin koulukunnan ja seminaarin. Hän jäi eläkkeelle vuonna 1990. Klaus Valan isä oli kustantaja, kirjailija ja kriitikko Erkki Vala.Kuka kukin on 1954 (Projekt Runeberg) ==Julkaisut== * * * * * * ==Lähteet== Luokka:Suomalaiset matemaatikot Luokka:Suomalaiset professorit Luokka:Helsingin yliopiston professorit Luokka:Oulun yliopiston professorit Luokka:Vuonna 1930 syntyneet Luokka:Vuonna 2000 kuolleet
Farzaneh Rezasoltani

Farzaneh Rezasoltani (; s. 13. syyskuuta 1985) on iranilainen maastohiihtäjä. Hän on 157 senttimetriä pitkä ja painaa 53 kilogrammaahttp://www.sports- reference.com/olympics/athletes/re/farzaneh-reza-soltani-1.html . Rezasoltani kilpaili vuoden 2014 talviolympialaisissa Sotšissa, jossa hän osallistui vain naisten kymmenen kilometrin kilpailuun ollen 70:s. Rezasoltani kilpaili myös vuosien 2013, 2015, 2017 ja 2021 MM-kilpailuissa, joissa hänen paras sijoituksensa on 87:s sija vuoden 2015 MM-kilpailuiden sprintistä Falunista. Rezasoltanin suosikkihiihtäjä on Petter Northughttp://www.iltalehti.fi/hiihdon-mm-2015/2015021819220679_aw.shtml. == Lähteet == Luokka:Iranilaiset maastohiihtäjät Luokka:Vuonna 1985 syntyneet Luokka:Elävät henkilöt
Visesio Moeliku

Visesio Moeliku (s. 20. joulukuuta 1922) oli Wallisin ja Futunan Sigaven alueen kuningas vuosina 2004−2009. Hänet valittiin alueen kuninkaaksi 10. maaliskuuta 2004. Ranskan presidentti Jacques Chirac otti hänet vastaan ​​Elyséen palatsissa yhdessä Alon kuninkaan kanssa 17. maaliskuuta 2006. Visesio Moeliku luopui kruunusta elokuussa 2009 viiden vuoden hallituskauden jälkeen. Vain muutaman kylän tunnustama kuningas kesti muutaman vuoden ennen kuin jäi eläkkeelle. Hänen jälkeensä Sigave oli ilman hallitsijaa seitsemän vuoden ajan, kunnes Eufenio Takala valittiin alueen kuninkaaksi vuonna 2016Futuna: un nouveau roi pour Sigave. == Lähteet == Luokka:Vuonna 1922 syntyneet Luokka:Wallis ja Futuna Luokka:Mahdollisesti elävät henkilöt Luokka:Kuninkaalliset
Brendan Green

Brendan Green (s. 4. marraskuuta 1986 Hay River) on kanadalainen ampumahiihtäjä. Hän edustaa Hay River Nordic -seuraahttp://www.sports- reference.com/olympics/athletes/gr/brendan-green-1.html . Holmenkollenin MM- kisoissa 2016 Green hiihti ankkuriosuuden Kanadan pronssia voittaneessa joukkueessa. Hän on osallistunut kaikkiaan neljästi MM-kilpailuihin, vuosina 2009, 2011, 2015 ja 2016 sijoittuen henkilökohtaisilla matkoilla parhaimmillaan 16:nneksi takaa-ajokilpailussa 2015.. Greenillä on nuorten MM- hopeaa ja -pronssia viestistä. Green on osallistunut kaksiin talviolympialaisiin vuosina 2010 ja 2014. Hänen paras sijoituksensa on vuoden 2014 kilpailuiden yhteislähdön yhdeksäs tila. Green debytoi ampumahiihdon maailmancupissa joulukuussa 2008 Hochfilzenissä ollen normaalimatkan kilpailussa 91:s. Ensimmäiset maailmancupin pisteensä hän saavutti tammikuussa 2010 sijoituttuaan Anterselvan normaalimatkalla sijalle 19. Greenin paras sijoitus maailmancupin osakilpailussa on viides sija, jonka hän saavutti tammikuussa 2015 niin ikään Anterselvasta sprintistä. == Lähteet == Luokka:Kanadalaiset ampumahiihtäjät Luokka:Vuonna 1986 syntyneet Luokka:Elävät henkilöt
Nabil Dirar

Nabil Dirar (s. 25. helmikuuta 1986 Casablanca) on marokkolainen jalkapalloilija, joka edustaa Ranskan Ligue 1:ssä pelaavaa monacolaista AS Monacoa. Oikeajalkainen Dirar on pelipaikaltaan oikea laitahyökkääjähttp://www.transfermarkt.co.uk/nabil-dirar/profil/spieler/42267. Hän kuuluu myös Marokon jalkapallomaajoukkueeseen. == Seurajoukkueura == Dirar aloitti uransa Belgiassa. Vuodet 2004–2006 hän edusti kolmostason Diegem Sportia, jossa otteluita kertyi 26 ja maaleja kaksi. Heinäkuussa 2006 Dirar siirtyi Jupiler Pro Leaguen KVC Westerloon, jossa hän pelasi kahdessa kaudessa 57 ottelua, joissa syntyi kolme maalia. Heinäkuussa 2008 Dirar siirtyi belgialaiseen Club Bruggeen. Hän edusti seuraa neljän kauden ajan ollen yksi avainpelaajista. Otteluita kertyi 99 kappaletta ja maalejakin 18. Dirar debytoi Bruggen kanssa myös Eurooppa-liigassa. Tammikuussa 2012 Dirar siirtyi Ranskan toiseksi korkeimmalla sarjatasolla Ligue 2:ssa pelanneeseen AS Monacoon. Seura nousi kauden 2012–2013 jälkeen Ligue 1:seen ja oli heti ensimmäisellä kaudellaan sarjan toinen, joten Dirar pääsi pelaamaan kaudeksi 2014–2015 Mestareiden liigaa, jossa hän on pelannut Monacon kaikissa otteluissahttp://www.transfermarkt.co.uk/nabil- dirar/leistungsdatenverein/spieler/42267. == Maajoukkueura == Dirar halusi edustaa maajoukkuetasolla aluksi Belgiaa, jonka kansalaisuus hänellä myös on, mutta päätti valita kuitenkin Marokon, jonka nuorten maajoukkueissa hän on pelannut. Marokon jalkapallomaajoukkueessa Dirar debytoi lokakuussa 2008 Mauritaniaa vastaan MM-karsintaottelussahttp://www.national-football- teams.com/player/26138/Nabil_Dirar.html. == Lähteet == == Aiheesta muualla == * * * Nabil Dirar Soccerway-sivustolla Luokka:Marokkolaiset jalkapalloilijat Luokka:Vuonna 1986 syntyneet Luokka:Elävät henkilöt
Flagellariaceae

Flagellariaceae on pieni trooppinen kasviheimo koppisiemenisten Poales- lahkossa. Siinä on vain yksi suku: Flagellaria. == Tuntomerkit == Flagellaria- lajit ovat rotevia, kiipeileviä tai alustan myötäisiä, melko heinämäisiä kasveja. Varren kärki on halkihaarainen (dikotominen). Kasvit sisältävät flavonoleja ja johtojänteissään piidioksidikappaleita. Varsi on täyteinen. Tupelliset lehdet päättyvät herkkiin kärhiin, joilla kasvi kiinnittyy tukeen. Melko kookkaissa ja röyhymäisisää kukinnoissa on paljon pieniä kaksineuvoisia kukkia. Kehälehdet ovat vaaleita ja pehmeitä. Hedelmä on luumarja; siemenkuori on kasvanut yhteen hedelmäseinän kanssa, mikä tekee hedelmästä jyvämäisen. == Levinneisyys == Suku/heimo kasvaa Vanhan maailman trooppisissa osissa Tyynenmeren saaria myöten. == Luokittelu == Flagellariaceae kuuluu samaan kehityshaaraan eli kladiin heimojen Joinvilleaceae ja Ecdeiocoleaceae sekä heinäkasvien (Poaceae) kanssa. Kehityshaaralle ovat ominaisia muun muassa kielekkeelliset lehdet, kukintohaarojen tyvipullistumat varren puolella, avautumaton hedelmä ja yhteyttämätön sirkka- eli alkeislehti. Kladin ikä lienee noin 74,7 miljoonaa vuotta eli sen kehitys on alkanut liitukauden lopun suuren sukupuuttoajan myötä. Heimon ainoassa suvussa on viisi lajia. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * ITIS: Flagellariaceae * Flora of China: Flagellariaceae Luokka:Poales Luokka:Kasviheimot
Lab Rats

Lab Rats on yhdysvaltalainen nuorten sitcom-sarja, jonka tekijät ovat Chris Peterson ja Bryan Moore. Sarja alkoi Disney XD-kaapelikanavalla 27. helmikuuta 2012 ja siitä on tähän mennessä ilmestynyt neljä tuotantokautta. Sama kanava on esittänyt sarjaa Suomessa vuodesta 2012 lähtien. ==Juoni== Teini-ikäisen Leo Dooleyn äiti Tasha menee uusiin naimisiin miljardöörinero Donald Davenportin kanssa. Perhe muuttaa yhteen ja Leo löytää sattumalta kolme teini- ikäistä, bionisia voimia omaavaa sisarusta uudesta kellaristaan. He ystävystyvät, ja Leo vie heidät ensimmäistä kertaa salaa oikeaan kouluun. Erityiskykyiset nuoret, Adam, Bree ja Chase vetävät Leon mukanaan seikkailuihin yrittäessään elää normaalia elämää uuden perheensä kanssa. ==Rooleissa== ==Aiheesta muualla== * Luokka:2010-luvun yhdysvaltalaiset nuorten tilannekomediat Luokka:Disney XD:n televisio-ohjelmat
Erik Hoftun

Erik Hoftun (s. 3. maaliskuuta 1969 Hemne) on norjalainen entinen jalkapalloilija, pelipaikaltaan keskuspuolustaja.Erik Hoftun National Football Teams -sivustolla Hoftun pelasi koko uransa Norjassa. Norjan pääsarjassa hän pelasi 14 peräkkäistä kautta vuosina 1992–2005 edustaen Moldea, Rosenborgia ja Bodø/Glimtiä. Pisimpään Hoftun pelasi Rosenborgissa, jota hän edusti 11 kokonaisen kauden ajan vuosina 1994–2004. Hän voitti seurassa Norjan- mestaruuden jokaisella 11 kaudella ja lisäksi Norjan cupin kausina 1995, 1999 ja 2003. Hoftun edusti Rosenborgia myös kauden 2005 alussa, mutta siirtyi kesken kauden Bodø/Glimtiin, jossa lopetti uransa kauden 2007 päätteeksi. Norjan maajoukkueessa Hoftun pelasi 30 ottelua vuosina 1997–2002. Hän oli mukana MM-kilpailuissa 1998, joissa ei kuitenkaan pelannut otteluakaan.World Cup 1998. RSSSF. Peliuransa jälkeen Hoftun on työskennellyt Rosenborgin seurajohdossa ensin apulaisurheilutoimenjohtajanKnuuttila, Mikko: Rosenborg: Saimme Juska Savolaisen hyvään hintaan. Iltasanomat.fi 24.1.2008. ja myöhemmin urheilutoimenjohtajan tehtävässäVäänänen, Ville: Ruotsi löysi vihdoin uuden päävalmentajan. Iltasanomat.fi 4.11.2009. . == Lähteet == Luokka:Norjalaiset jalkapalloilijat Luokka:Vuonna 1969 syntyneet Luokka:Elävät henkilöt
Ngounié

Ngounié on yksi Gabonin yhdeksästä provinssista. Provinssin pinta-ala on 37 750 neliökilometriä. Provinssin pääkaupunki on Mouila. ==Departmentit== Ngounié on jaettu yhdeksään departmenttiin: *Boumi-Louetsi *Dola *Douya-Onoy *Louetsi-Bibaka *Louetsi-Wano *Mougalaba *Ndolou *Ogoulou *Tsamba-Magotsi Luokka:Gabonin provinssit
Joinvilleaceae

Joinvilleaceae on neljä lajia käsittävä, vähän tunnettu, trooppinen kasviheimo koppisiemenisten Poales-lahkossa. Heimossa on vain yksi suku: heiniöt (Joinvillea). == Tuntomerkit == Heiniölajit ovat rotevia, heinämäisiä kasveja. Niiden päällysketon pikkukarvat ovat monisoluisia. Lehdet ovat poimuttuneita ja niissä on korvakemaiset muodostumat tai kielekkeet. Kukinto on varsipäätteinen röyhy, jossa on pieniä, kaksineuvoisia kukkia. Kehälehdet ovat vihertävän ruskeita, melko kuivia, ja uloimmat niistä ovat huppumaisia. Hedelmä on kehän suojaama, 1–3-siemeninen luumarja. == Levinneisyys == Suku/heimo kasvaa Malakan niemimaalta Tyynenmeren saarille ulottuvalla alueella. == Luokittelu == Joinvilleaceae muodostaa yhdessä Ecdeiocoleaceae- heimon ja heinäkasvien (Poaceae) kanssa yhteisen kehityslinjan, jota luonnehtivat muun muassa päällysketon eli epidermin pikkukarvat, ilmarakojen käsipainon muotoiset huulisolut, mesofyllin eli lehden sisäsolukon kookkaat ja värittömät solut, luottisolukon sijainti monisoluisissa haaroissa ja eräs inversio viherhiukkasen genomissa. Myös ontto korsivarsi on saattanut kehittyä tässä kladissa. Viimeaikaisen arvion mukaan kladi olisi syntynyt noin 58,6 miljoonaa vuotta sitten. Heiniöiden (Joinvillea) suvussa on kaksi lajia. == Lähteet == * Stevens, P. F. (2001–). Angiosperm Phylogeny Website, versio 12, heinäkuu 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Joinvilleaceae * Levinneisyyskartta: Joinvilleaceae Luokka:Poales Luokka:Kasviheimot
Saldus

Saldus on kaupunki Latviassa Kuurinmaan alueella sekä Saldusin piirin pääkaupunki. Kaupungin voi katsoa saaneen alkunsa vuonna 1856, kun alueelle perustettiin kaupankäynnin keskus. Kaupunginoikeudet keskus sai kuitenkin vasta 1917. ==Ystävyyskaupungit== * Paide, Viro * Mažeikiai, Liettua * Liederbach am Taunus, Saksa * Lidingö, Ruotsi * Stargard Szczeciński, Puola * Sergiyev Posad, Venäjä * Villebon-sur-Yvette, Ranska * Sankt Andrä, Itävalta ==Lähteet== == Aiheesta muualla == Luokka:Latvian kaupungit